Diari Oficial de la Generalitat Valenciana


Sumari del DOGV 4227, del 12-04-2002 (2002/3051)

RESOLUCIO de 20 de març de 2002, de la subsecretària del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni singular entre la Conselleria de Cultura i Educació i la Universitat Internacional Menéndez Pelayo per a la formació del professorat. (UIMP 2001 CS01).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4227

Data del DOGV
:   12-04-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/3051


Data del document
:   20-03-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura i Educació
    * universitat
    * formació del professorat
    * cooperació administrativa

RESOLUCIO de 20 de març de 2002, de la subsecretària del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni singular entre la Conselleria de Cultura i Educació i la Universitat Internacional Menéndez Pelayo per a la formació del professorat. (UIMP 2001 CS01). [2002/3051]
  
Subscrit, després de la tramitació prèvia reglamentària, entre la Conselleria de Cultura i Educació i la Universitat Internacional Menéndez Pelayo, el 19 de desembre de 2001, un Conveni singular per a la formació del professorat, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0208/2002, i que figura com a annex d'aquesta resolució.
  
València, 20 de març de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni singular entre la Conselleria de Cultura i Educació i la Universitat Internacional Menéndez Pelayo per a la formació del professorat (UIMP 2001 Cs01).
  
València, 19 de desembre de 2001
  
Reunits
  
D'una part, l'honorable conseller de Cultura i Educació, Sr Manuel Tarancón Fandos, autoritzat per a la firma del present conveni per acord del Govern Valencià de data 18 de decembre de 2001.
  
I, d'una altra, el Magnífic i Excel·lentíssim Rector de la Universitat Internacional Menéndez Pelayo, Sr José Luis García Delgado, fent ús de les atribucions atorgades al seu càrrec per l'article 15 dels Estatuts de la Universitat Internacional Menéndez Pelayo, Ordre de 12 d'agost de 1982 del Ministeri d'Educació i Ciència (BOE de 28 de setembre de 1982) i Reial Decret 41/1998, de 16 de gener de 1998, pel qual es modifiquen els Estatuts de Universitat Internacional Menéndez Pelayo (BOE de 28 de gener de 1998).
  
Exposen
  
Que en virtut del conveni subscrit el 18 de maig de 1998, la Conselleria de Cultura i Educació de la Generalitat Valenciana i la Universitat Internacional Menéndez Pelayo col·laboren en l'organització d'activitats acadèmiques i culturals amb una perspectiva internacional i inscrites essencialment en cinc grans àrees temàtiques: genètica i societat, ocupació i qüestions socials, ciències de la vida i medi ambient, estudis autonòmics i formació de guionistes.
  
Que cap rendibilitzar els recursos, coordinar els esforços i ampliar les línies de cooperació existents per a portar a terme activitats de formació permanent del professorat que responguen a les necessitats del sistema educatiu i, al mateix temps, a criteris de qualitat que redunden en benefici de la seua labor docent.
  
Per això,
  
Convenen
  
Primer
  
Les parts firmants col·laboraran en les activitats que apareixen en l'annex del present conveni. Les activitats tenen com a finalitat l'actualització científica i didàctica del professorat així com dotar al col·lectiu docent de vies i instruments per a la seua formació permanent.
  
Segon
  
La Universitat Internacional Menéndez Pelayo, a través de la seua seu de València, es responsabilitza tant de l'organització, certificació i la posada en marxa del pla d'activitats que apareix en l'annex del conveni, com també de la dotació dels recursos humans i materials necessaris per al seu desenrotllament.
  
Els cursos s'impartiran a les instal·lacions de la Universitat Internacional Menéndez Pelayo. Es reservarà un màxim del 15% de places per a matrícula gratuïta del personal docent de nivells no - universitaris a proposta de la Direcció General d'Ordenació i Innovació Educativa i Política Lingüística de la Conselleria de Cultura i Educació.
  
Tercer
  
La Conselleria de Cultura i Educació i la Universitat Internacional Menéndez Pelayo col·laboraran en el disseny global del pla, en el seu procés de difusió i en la selecció del professorat i mantindran reunions periòdiques de seguiment i avaluació de les diferents activitats convingudes.
  
Quart
  
Per a l'any 2001 l'aportació econòmica transferida com a subvenció a la Universitat Internacional Menéndez Pelayo serà com a màxim de 8.000.000 PTA. (48.080,97 euros), a càrrec de la línia pressupostària T0078000, del programa 421.30 dels pressupostos de la Generalitat Valenciana per a 2001, desglossades per acció formativa, hores del curs, direcció del curs, Departament o Centre i import màxim, segons consta en l'annex.
  
Esta quantitat permetrà el finançament de les despeses d'organització i impartició derivades de la realització de les accions formatives per part de la Universitat Internacional Menéndez Pelayo, com són: honoraris, allotjaments, desplaçaments, restauració, direcció de curs, servicis reprogràfics i material fungible. Les quantitats s'ajustaran a les fixades en el Decret 24/1997 d'11 de febrer del Govern Valencià (DOGV 17-2-1997).
  
El lliurament es farà efectiu de la forma següent:
  
- El 40% de la subvenció s'alliberarà a la firma del Conveni.
  
- El 60% restant s'abonarà darrere l'aportació i comprovació de la documentació justificativa de l'efectiva i correcta aplicació de l'import total previst per a les accions objecte del conveni.
  
Per al reconeixement de les obligacions de pagament la Universitat Internacional Menéndez Pelayo haurà de presentar les minutes i factures que acrediten la realització material de les despeses efectuades, fent referència al CIF de la Universitat, per ser l'entitat que subscriu el present conveni. Els justificants, que constituiran la memòria econòmica, es presentaran en el Servei de Formació del Professorat de la Direcció General d'Ordenació i Innovació Educativa i Política Lingüística abans del 30 de novembre de 2001.
  
Així mateix s'adjuntarà una Memòria Acadèmica on conste documentalment el desenrotllament detallat de cada curs impartit.
  
Quint
  
La Universitat Internacional Menéndez Pelayo assumirà les obligacions que imposa l'article 47 del Text Refós de la Llei d'Hisenda Pública de la Generalitat Valenciana als beneficiaris de les subvencions.
  
Sext
  
L'abonament de la quantitat fixada es farà efectiva en el c/C núm. 9000-0001- -0200008606 del Banc d'Espanya, a nom de la Universitat Internacional Menéndez Pelayo.
  
Sèptim
  
La duració del present conveni serà la de l'any 2001.
  
La Conselleria de Cultura i Educació pot considerar la desvinculació d'una activitat al conveni si l'assistència de docents en actiu, dels nivells contemplats a la LOGSE, és inferior al 75% del mínim previst a l'annex.
  
Les parts firmants podran denunciar o modificar el present conveni en qualsevol moment i de mutu acord.
  
En el cas que no es realitzara alguna de les activitats previstes, i s'haguera alliberat part de la subvenció mencionada a la clàusula quarta, les parts poden acordar la minoració proporcional del pressupost, o la substitució d'una activitat per un altra de formació permanent del professorat que responga a les necessitats del sistema educatiu, sempre que no implique augment en el pressupost previst. A estos efectes la Direcció General d'Ordenació i Innovació Educativa i Política Lingüística i la seu de la Universitat Internacional Menéndez Pelayo a València fixaran les substitucions oportunes.
  
En el cas de practicar una minoració, la Conselleria de Cultura i Educació tindria dret a què li fora tornada la quantitat anticipada, segons el que disposa l'article 47, 9é - c del Text Refós de la Llei d'Hisenda Publica de la Generalitat Valenciana de 26 de juny de 1991. Així mateix, si la Conselleria de Cultura i Educació pretenguera unilateralment donar per finalitzats els cursos i les activitats encomanades abans de la seua finalització, haurà d'abonar a la Universitat Internacional Menéndez Pelayo l'import pendent de pagament de les activitats efectivament realitzades, prèvia justificació i en un termini no superior a un mes.
  
Octau
  
En tots els suports impresos de difusió de les activitats formatives objecte d'este conveni, figurarà (en lloc preferent i grandària destacada) l'escut i anagrama de la «Generalitat Valenciana. Conselleria de Cultura i Educació, Direcció General d'Ordenació, Innovació Educativa i Política Lingüística»
  
Novè
  
La Conselleria de Cultura i Educació i la Universitat Internacional Menéndez Pelayo es comprometen a resoldre de manera amistosa els problemes que puguen sorgir en el desenrotllament del present conveni.
  
Per tal de donar conformitat al que antecedix, firmen el present document en tres exemplars al lloc i data que figura a l'encapçalament.
  
El conseller de Cultura y Educación, p.s.r. (art.4.1 Decreto 111/2000, DOGV núm. 3798, del 21 de julio), la subsecretaria: Carmen Nácher Pérez
  
El rector de la Universitat Internacional Menéndez Pelayo: José Luis García Delgado.